প্রতীকের বাড়ি থেকে ফুটেজ সংগ্রহ পুলিশের, নেওয়া হচ্ছে সংশ্লিষ্ট ব্যক্তিদের বয়ান

কলকাতা: প্রতীক জৈনের বাড়ি ও আইপ‌্যাকের অফিস থেকে নথি চুরিতে ‘অভিযুক্ত’ ইডি আধিকারিকদের শনাক্তকরণ শুরু করল পুলিশ। আইপ্যাকের (I-PAC Case) কর্ণধার প্রতীক জৈনের লাউডন স্ট্রিটের বাড়িতে ইডির তল্লাশি অভিযান নিয়ে তদন্ত শুরু করে দিয়েছে কলকাতা পুলিশ (Kolkata Police)। মমতা বন্দ্যোপাধ্যায়ের অভিযোগের ভিত্তিতে শেক্সপিয়র সরণি থানা এবং সল্টলেকের ইলেকট্রনিক কমপ্লেক্স থানায় পৃথক ভাবে অভিযোগ দায়ের করেছিলেন। মমতা বন্দ্যোপাধ্যায়ের (Mamata Banerjee) অভিযোগের পরেই তৎপর কলকাতা পুলিশ। শনিবার সকালে আইপ্যাকের কর্ণধার প্রতীক জৈনের বাড়িতে যান শেক্সপিয়ার সরণি থানার পুলিশ আধিকারিকরা। বাড়ির যাবতীয় সিসিটিভি ক্যামেরার ফুটেজ এবং ডিভিআর সংগ্রহ করা হয়েছে।

বেআইনি কয়লা পাচার মামলার তদন্তে প্রতীক লাউডন স্ট্রিটে প্রতীকের বাড়ি এবং সল্টলেকে আইপ্যাকের দফতরে ইডির তল্লাশি চানায়। তৃণমূল ও রাজ্য সরকারের (TMC) পরামর্শদাতা সংস্থা আইপ্যাকের (I-PAC ED Raid) কর্ণধার প্রতীক জৈনের (Pratik Jain) লাউডন স্ট্রিটের বাড়িতে ইডির তল্লাশি অভিযান ঘিরে এ বার তদন্তে নেমেছে কলকাতা পুলিশ (Kolkata Police)।এই ঘটনাকে কেন্দ্র করে মুখ্যমন্ত্রী মমতা বন্দ্যোপাধ্যায় শেক্সপিয়র সরণি থানা ও সল্টলেকের ইলেকট্রনিক কমপ্লেক্স থানায় পৃথক অভিযোগ দায়ের করেছিলেন। তাঁর অভিযোগের ভিত্তিতে শনিবার সকালে আইপ্যাকের কর্ণধার প্রতীক জৈনের বাড়িতে যান শেক্সপিয়ার সরণি থানার পুলিশ আধিকারিকরা। বাড়ির সমস্ত সিসিটিভি ক্যামেরার ফুটেজ এবং ডিভিআর সংগ্রহ করা হয়েছে। একইসঙ্গে প্রতীকের বাড়ির পরিচারিকা এবং নিরাপত্তার দায়িত্বে থাকা কর্মীদেরও বয়ান পুলিশের তরফে রেকর্ড করা হয়েছে বলে খবর। পুলিশ সূত্রে খবর, শনাক্তকরণের পর ‘অভিযুক্ত’দের নোটিস পাঠানোর প্রক্রিয়া পুলিশ শুরু করবে বলেই খবর।

আরও পড়ুন: বাংলায় ইডি-অ্যাকশন নিয়ে সরব মেহবুবা! মমতাকে ‘বাঘিনী’ বলে দরাজ প্রশংসা

তল্লাশির সময় যাঁরা ঘটনাস্থলে উপস্থিত ছিলেন, তাঁদের সঙ্গে কথা বলছেন তদন্তকারীরা। পুলিশ চাইলে প্রতীকের পরিবারের সদস্যদেরও জিজ্ঞাসাবাদ করতে পারে।পুলিশ ইতিমধ্যেই ইডি ঠিক কখন বাড়িতে ঢোকে, তল্লাশি দলে কত জন ছিলেন এবং কী ভাবে অভিযান চালানো হয়— এসব বিষয় খতিয়ে দেখা শুরু করেছে। সূত্রের মতে, প্রয়োজনে ইডির আধিকারিকদেরও জিজ্ঞাসাবাদের জন্য ডাকা হতে পারে। প্রসঙ্গত, তৃণমূল নেত্রী মমতার অভিযোগ, তৃণমূলের নির্বাচন সংক্রান্ত দলীয় নথি ও বৈদ্যুতিন নথি ছিল লাউডন স্ট্রিটের বহুতল অভিজাত আবাসনে প্রতীক জৈনের বাড়ি ও সেক্টর ফাইভে আইপ‌্যাকের দফতরে।প্রতীকের বাড়িতে অজ্ঞাতপরিচয় ইডি আধিকারিক ও সিআরপিএফ আধিকারিকরা অনুপ্রবেশ করেন। নথিগুলি বাড়ি ও অফিসের ভিতর থেকে চুরি করা হয়েছে বলে অভিযোগ।